|  |
| --- |
| **Частична предварителна оценка на въздействието** |
| **Институция:**Министерство на земеделието  | **Нормативен акт:**Проект на Постановление на Министерския съвет за приемане на Наредба за изискванията към пчелния мед, предназначен за консумация от човека |
|  |  |
| **Лице за контакт:** | **Телефон и ел. поща:** |
| д-р Ива Янчева – главен експерт в отдел „Безопасност на храните“, дирекция „Политики по агрохранителната верига“; | телефон за връзка: 02 98511 305електронна поща:IYancheva@mzh.government.bg  |
| **1. Проблем/проблеми за решаване:** **Проблем 1 „Необходимост от нова Наредба за изискванията към пчелния мед, предназначен за консумация от човека“.***1.1 Кратко опишете проблема/проблемите и причините за неговото/тяхното възникване. По възможност посочете числови стойности.*В „Държавен вестник“ бр. 52 от 2020 г. е обнародван нов Закон за храните. Законът влезе в сила от деня на обнародването му. Съгласно § 8, ал. 1 от преходните и заключителни разпоредби на Закона за храните, подзаконовите нормативни актове по прилагането му се приемат, съответно издават, в 6-месечен срок от неговото влизане в сила, а съгласно ал. 3, до приемането, съответно издаването на актовете по ал. 1, се прилагат подзаконовите нормативни актове по прилагането на отменения Закон за храните, доколкото не противоречат на този закон.Сега действащата Наредба за изискванията към пчелния мед, предназначен за консумация от човека, приета с Постановление № 196 на Министерския съвет от 2002 г. (обн., ДВ, бр. 85 от 2002 г. изм. и доп., бр. 39 от 2015 г.) е издадена на основание чл. 4 от отменения Закон за храните.Формулировката на чл. 5 от Закона за храните изрично предвижда възможност с наредби на Министерския съвет да бъдат определени специфични изисквания към групи и подгрупи храни или определена храна от групи или подгрупи храни, тяхното производство, преработка и/или дистрибуция.Съгласно чл. 1 от проекта на наредбата, се определят изискванията относно състава, характеристиките и наименованията на пчелния мед, предназначен за консумация от човека, както и информацията, свързана с етикетирането на продуктите при предлагането им на пазара в страната.Нормативните изисквания към пчелния мед, предназначен за консумация от човека са регламентирани в националното и европейското право със самостоятелни нормативни актове, поради техния специфичен характер. В тази връзка е необходимо да бъде приета с постановление на Министерския съвет нова наредба, на основание чл. 5 от действащия Закон за храните, за изискванията към пчелния мед, предназначен за консумация от човека.Действащата Наредба за изискванията към пчелния мед, предназначен за консумация от човека следва да бъде отменена при приемането на настоящата наредба. С проекта на наредба се запазва транспонирането в националното законодателство на изискванията на Директива 2001/110/ЕО на Съвета от 20 декември 2001 г. относно меда (специално българско издание, глава 13, том 33) и Директива 2014/63/ЕС на Европейския парламент и на Съвета от 15 май 2014 г. за изменение на Директива 2001/110/ЕО на Съвета относно меда (OB, L 164, 03.06. 2014 г.).Проектът на наредба следва структурата, съдържанието и обхвата на съществуващата Наредба. Разпоредбите в проекта на наредба са прецизирани и са съобразени с настъпилите промени в пряко приложимото право на Европейския съюз, както и в националното законодателство, и по-специално Закона за храните и Закона за управление на агрохранителната верига.*1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*Проблемът не може да се реши в рамките на съществуващата нормативна уредба, чрез промяна в организацията на работа и/или чрез въвеждане на нови технологични възможности.*1.3. Посочете защо действащата нормативна рамка не позволява решаване на проблема/проблемите.*Приет е нов Закон за храните и е променена законовата делегация за приемане на наредбата.*1.4. Посочете задължителните действия, произтичащи от нормативни актове от по-висока степен или актове от правото на ЕС.*Необходимо е в националното законодателство да се запази транспонирането на изискванията на Директива 2001/110/ЕО на Съвета от 20 декември 2001 г. относно меда и Директива 2014/63/ЕС на Европейския парламент и на Съвета от 15 май 2014 г. за изменение на Директива 2001/110/ЕО на Съвета относно меда.*1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?* Последваща оценка на въздействие не е извършвана, както и анализи за изпълнението на политиката. |
| **2. Цели:****Цел 1** Определяне на изискванията към изискванията към състава, характеристиките и наименованията на пчелния мед, предназначен за консумация от човека, както и информацията, свързана с етикетирането на продуктите при предлагането им на пазара в страната.**Цел 2** Прецизиране и съобразяване на разпоредбите с настъпилите промени в правото на Европейския съюз, както и в националното законодателство, и по-специално Закона за храните и Закона за управление на агрохранителната верига.**Цел 3** Гарантиране висока степен на защита на здравето и правата на потребителите на територията на Република България, чрез регламентиране на ясни критерии към състава, характеристиките и наименованията на пчелния мед, предназначен за консумация от човека.**Цел 4** Улесняване на свободното движение на пчелния мед, предназначен за консумация от човека, и осигуряване на лесен достъп до висококачествени продукти. **Цел 5** Ограничаване на възможностите за системни нарушения и повишаване на ефективността на извършвания контрол. |
| **3. Заинтересовани страни:** 1. Министерство на земеделието;2. Българска агенция по безопасност на храните;3. Бизнес оператори, които произвеждат пчелен мед, предназначен за консумация от човека;4. Бизнес оператори, които извършват дистрибуция на пчелен мед, предназначен за консумация от човека;По данни на Българската агенция по безопасност на храните, към м. април 2022 г. в страната са регистрирани 47 броя предприятия за търговия с мед и пчелни продукти. 5. Потребители на пчелен мед. |
| **4. Варианти на действие. Анализ на въздействията:** |
| **4.1. По проблем 1:** |
| **Вариант 1 „Без действие“:****Описание:**Не се приема нова Наредба за изискванията към пчелния мед, предназначен за консумация от човека.При този вариант няма да се постигне актуализиране и съответствие на подзаконовата нормативна уредба с настъпилите промени в пряко приложимото право на Европейския съюз, както и в националното законодателство, и по-специално Закона за храните и Закона за управление на агрохранителната верига. Националното законодателство няма да бъде хармонизирано с правото на ЕС, тъй като съществуващата наредба е издадена на основание разпоредба на отменения Закон за храните. На практика това означава, че тази наредба към момента е с отпаднало правно основание. Съгласно § 8, ал. 3 от ПЗР на настоящия Закон за храните, до приемането, съответно издаването на актовете по ал. 1 се прилагат подзаконовите нормативни актове по прилагането на отменения Закон за храните, доколкото не противоречат на този закон.**Положителни (икономически/социални/екологични) въздействия:**Няма положителни въздействия.**Отрицателни (икономически/социални/екологични) въздействия:****1. По отношение на органите, осъществяващи официален контрол:**Липса на актуални изисквания по отношение на изискванията към състава, характеристиките и наименованията на пчелния мед, предназначен за консумация от човека, както и информацията, свързана с етикетирането на продуктите при предлагането им на пазара в страната. Трудности при извършване на ефективен контрол и проследяване на предлагането на пазара на пчелен мед.**2. По отношение на бизнес оператори производители, преработватели и/или вносители и бизнес оператори, извършващи дистрибуция на пчелен мед, предназначен за консумация от човека:**Неправилното етикетиране и използване на продуктите, регламентирани в нормативния акт, ще затрудни бизнес операторите по отношение на производството на такива продукти и обезпечаването на високо ниво на защита на потребителите.Ще се затрудни свободното движение на пчелен мед, и осигуряването на лесен достъп до висококачествени продукти. **3. По отношение на потребителите:**Няма да бъде осигурено изпълнението на общата цел, а именно гарантиране на висока степен на защита на здравето на потребителите на територията на Република България. Ще се допусне предлагането на пазара на пчелен мед с възможни рискове за здравето на потребителите.**Специфични въздействия:****Въздействия върху малките и средните предприятия:**Съвпадат с въздействията по отношение на бизнес операторите.**Административна тежест:**Няма ефект.**Вариант 2 „Приемане на проект на ПМС за приемане на Наредба за изискванията към пчелния мед, предназначен за консумация от човека“.****Описание:**Министерският съвет приема нова Наредба за изискванията към пчелния мед, предназначен за консумация от човека.С проекта се цели определянето на ясни изисквания относно наименованията, състава, характеристиките и етикетирането на на пчелния мед, предназначен за консумация от човека, както и информацията, свързана с етикетирането на продуктите при предлагането им на пазара в страната.Пчелният мед, който се пуска на пазара или се влага в продукти, предназначени за човешка консумация, отговаря на изискванията към състава и характеристиките посочени в наредбата.Когато пчелният мед се пуска на пазара или се влага в продукти, предназначени за консумация от човека, не се допуска добавянето на хранителни съставки, хранителни добавки или добавянето на друго освен пчелен мед. Пчелният мед не съдържа несвойствени за състава му органични и неорганични примеси, няма чужд вкус или мирис, признаци на начална ферментация, изкуствено предизвикани промени в киселинността или е бил нагряван по начин, който води до разрушаване или значително деактивиране на естествените му ензими. Поленът и съставките, характерни за пчелния мед, с изключение на филтрирания пчелен мед, не се отстраняват, освен когато това не може да се избегне при пречистване на меда от чужди органични или неорганични примеси. Поленът, в качеството си на естествен съставен елемент, характерен за меда, не се счита за съставка - по смисъла на чл. 2, параграф 2, буква „е“ от Регламент (ЕС) № 1169/2011 - на продуктите, посочени в приложението към чл. 9.Въведените с наредбата наименования на пчелният мед са в зависимост от произхода на меда и в зависимост от начина на производство и/или представяне. Те може да съдържат информация относно цветния или растителния произход, ако медът е получен изцяло или предимно от означения източник и притежава органолептични, физико-химични и микроскопски характеристики на съответния източник. Също така и информация по отношение на регионалния, териториалния или географския произход, ако продуктът произхожда изцяло от посочения район, както и за специфични качества на продуктите.При етикетирането на пчелен мед се спазват изискванията на Регламент (ЕС) № 1169/2011 на Европейския парламент и на Съвета от 25 октомври 2011 година за предоставянето на информация за храните на потребителите, за изменение на регламенти (ЕО) № 1924/2006 и (ЕО) № 1925/2006 на Европейския парламент и на Съвета и за отмяна на Директива 87/250/ЕИО на Комисията, Директива 90/496/ЕИО на Съвета, Директива 1999/10/ЕО на Комисията, Директива 2000/13/ЕО на Европейския парламент и на Съвета, директиви 2002/67/ЕО и 2008/5/ЕО на Комисията и на Регламент (ЕО) № 608/2004 на Комисията (OB, L 304 от 22 ноември 2011 г.) и на Наредбата за предоставянето на информация на потребителите за храните, приета с Постановление № 97 на Министерския съвет от 2021 г. (обн., ДВ, бр. 25 от 2021 г.), както и заложените в наредбата специфични изисквания.На етикета се посочва още и страната или страните на произход, където е бил добит меда. С проекта на наредба се запазва транспонирането в националното законодателство наизискванията на Директива 2001/110/ЕО на Съвета от 20 декември 2001 г. относно меда и Директива 2014/63/ЕС на Европейския парламент и на Съвета от 15 май 2014 г. за изменение на Директива 2001/110/ЕО на Съвета относно меда.С проекта на наредба се отстраняват и коригират терминологични и технически несъответствия в действащата Наредба за изискванията към пчелния мед, предназначен за консумация от човека. **Положителни (икономически/социални/екологични) въздействия:****1. По отношение на органите, осъществяващи официален контрол:** Регламентирането на изискванията към наименованията, характеристиките и етикетирането ще допринесе за повишаване ефективността на извършвания официален контрол и проследимостта при предлагането на пазара на разглежданите в проекта продукти.Осъществяване на по-ефективен контрол срещу подвеждащи практики за заблуда на потребителя.Опазване на общественото здраве на територията на Република България.**2. По отношение на бизнес оператори производители, преработватели и/или вносители и бизнес оператори, извършващи дистрибуция на пчелен мед, предназначен за консумация от човека:**Актуализиране и прецизиране на изискванията към наименованията, състава, характеристиките и етикетирането на предлагания на пазара в страната пчелен мед.Опазване на общественото здраве на територията на Република България.Определянето на ясни изисквания към състава и наименованията, както и информацията, отбелязвана върху етикета на разглежданите продукти, ще гарантира тяхното свободно придвижване от една част на Съюза към друга по същия начин, по който това става в границите на отделните държави, в съответствие с чл. 114 от Договора за функциониране на Европейския съюз, който предвижда приемането на мерки за сближаване на законовите, подзаконовите или административните разпоредби на държавите-членки, които имат за цел създаването или функционирането на вътрешния пазар.Улесняването на свободното движение на пчелен мед в рамките на Европейски съюз, както и осигуряването на лесен достъп до висококачествени продукти е ключов елемент при създаването на отворен вътрешен пазар. Единният европейски пазар помага на предприятията в ЕС да изградят стабилна платформа в открита, разнообразна и конкурентна среда. Това ще способства за увеличаване на производството и предлагането на безопасни храни и за обезпечаване на високо ниво на защита на потребителите, както и ще доведе до по-устойчиво производство и потребление.**3. По отношение на потребителите:**Гарантиране висока степен на защита на здравето на потребителите на територията на Република България, както и тяхното право да бъдат информирани.С приемането на наредбата ще се подобрят възможностите за контрол върху безопасността и качеството на предлаганите на пазара продукти. При ефективното ù прилагане може да се очаква по-надежден контрол и увеличаване на дела на качествените и безопасни продукти, предлагани на пазара. Това от своя страна ще окаже положително влияние върху опазването на общественото здраве.**Отрицателни (икономически/социални/екологични) въздействия:**Не се очакват отрицателни въздействия.**Специфични въздействия:****Въздействия върху малките и средните предприятия:**Съвпадат с въздействията по отношение на бизнес операторите.**Административна тежест:**Няма ефект. |
| **5. Сравняване на вариантите:****Степени на изпълнение по критерии:** 1) висока; 2) средна; 3) ниска.**5.1. По проблем 1:**

|  |  |  |
| --- | --- | --- |
|  | **Вариант 1** **„Без действие“** | **Вариант 2** |
| ***Ефективност*** | Цел 1 | Ниска | Висока  |
| Цел 2 | Ниска  | Висока  |
| Цел 3 | Средна | Висока  |
| Цел 4 | Ниска  | Висока  |
| Цел 5 | Ниска | Висока |
| ***Ефикасност*** | Цел 1 | Средна | Висока  |
| Цел 2 | Ниска | Висока  |
| Цел 3 | Ниска | Висока  |
| Цел 4 | Средна | Висока  |
| Цел 5 | Средна | Висока |
| ***Съгласуваност*** | Цел 1 | Ниска | Висока  |
| Цел 2 | Средна  | Висока  |
| Цел 3 | Средна  | Висока  |
| Цел 4 | Средна  | Висока  |
| Цел 5 | Средна | Висока |

 |
| **6. Избор на препоръчителен вариант:****По проблем 1: Вариант 2 „Приемане на проект на ПМС за приемане на Наредба за изискванията към пчелния мед, предназначен за консумация от човека ”.** |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):** |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?***1.1. Изборът следва да е съотносим с посочените специфични въздействия на избрания вариант.**1.2. В случай че се предвижда създаване нов регулаторен режим, посочете неговия вид (за стопанска дейност: лицензионен,* регистрационен*; за отделна стелка или действие: разрешителен, уведомителен; удостоверителен и по какъв начин това съответства с постигането на целите).*Не се създава нов регулаторен режим.*1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.*.*1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.**1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.*Проектът на наредба не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година установяваща процедура за предоставянето на информация в сферата на техническите регламенти и правила относно услугите на информационното общество (обн., ОВ, бр. L 241, 17.9.2015 г.).*1.6. В случай че се изменят регулаторни режими или административни услуги, посочете промяната.*Не се изменят регулаторни режими или административни услуги. |
| **6.3. Създават ли се нови регистри от прилагането на препоръчителния вариант (включително по отделните проблеми)?** |
| **6.4. По какъв начин препоръчителният вариант въздейства върху микро-, малките и средните предприятия (МСП)(включително по отделните проблеми)?** |
| **6.5. Потенциални рискове от прилагането на препоръчителния вариант (включително по отделните проблеми):**Не са идентифицирани |
| **7. Консултации:**Проектът на Постановление на Министерския съвет за приемане на Наредба за изискванията към пчелния мед, предназначен за консумация от човека ще бъде публикуван на интернет страницата на Министерство на земеделието и на Портала за обществени консултации за срок от 30 дни. |
| **8. Приемането на нормативния акт произтича ли от правото на Европейския съюз?**С проекта на акт се запазва транспонирането в националното законодателство на разпоредбите на Директива 2001/110/ЕО на Съвета от 20 декември 2001 г. относно меда и Директива 2014/63/ЕС на Европейския парламент и на Съвета от 15 май 2014 г. за изменение на Директива 2001/110/ЕО на Съвета относно меда. |
| **9. Изисква ли се извършване на цялостна предварителна оценка на въздействието поради очаквани значителни последици?** |
| **10. Приложения:****Не.** |
| **11. Информационни източници:**Закон за храните;Закон за управление на агрохранителната верига; Директива 2001/110/ЕО;Директива 2014/63/ЕО;Регламент (ЕС) № 1169/2011. |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:****Име и длъжност: Д-Р МИЛЕНА ТРЕНДАФИЛОВА, ДВМ****Директор на дирекция „Политики по агрохранителната верига“****Дата: 14.06.2022 г.** |